Na osnovu člana 13. stav 2. alineja 18. Zakona o principima lokalne samouprave u Federaciji Bosne i Hercegovine („Službene novine FBiH“ broj: 49/06 i 51/09) i člana 20. stav 1. tačka 2. Statuta Općine Breza („Službeni glasnik Općine Breza“, broj: 7/21) i člana 43. Odluke o izvršavanju Budžeta Općine Breza za 2022. godinu (Službeni glasnik Općine Breza“, broj: 13/21), Služba za privredu Općine Breza raspisuje:

**JAVNI POZIV**

**za podnošenje prijava za odobravanje i dodjelu sredstava prema Programu utroška sredstava subvencije utvrđenih Budžetom općine Breza za 2022. godinu sa kriterijima raspodjele subvencije za razvoj poduzetništva i obrta-konto 614510**

**I - PREDMET JAVNOG POZIVA**

Program utroška sredstava iz Budžeta Općine Breza Subvencije za razvoj poduzetništva i obrta za 2022. godinu sa kriterijima raspodjele temelji se na planiranim sredstvima za ovu namjenu u Budžetu Općine Breza za 2022. godinu sa pozicije:

Subvencije za razvoj poduzetništva i obrta

* Sufinansiranje redovnih troškova;
* Podrška novootvorenim obrtima.

**Il -NAMJENA SREDSTAVA**

1. **Sufinansiranje redovnih troškova**

Financijska sredstva koja su planirana Programom za sufinansiranje redovnih troškova postojećih poduzetnika i obrtnika, namijenjena su za subvencioniranje doprinosa iz osnovice (na teret osiguranika) i to doprinosa za penzijsko i invalidsko osiguranje, doprinosa za zdravstveno osiguranje i doprinosa za osiguranje od nezaposlenosti za jedan mjesec jednog uposlenika, korisnika Programa.

Ukoliko korisnik Programa nema uposlenika i sam obavlja djelatnost, visina subvencije će se obraćunati u visini subvencije koja bude preovladavala za uposlenike ostalih korisnika Programa.

1. **Podrška novootvorenim obrtima**

Financijska sredstva koja su planirana Programom kao podrška novootvorenim obrtima, namijenjena su za subvencioniranje doprinosa iz osnovice (na teret osiguranika) i to doprinosa za penzijsko i invalidsko osiguranje, doprinosa za zdravstveno osiguranje i doprinosa za osiguranje od nezaposlenosti za obrtnike koji su u perodu od 01.01.2022. godine do 30.06.2022. godine registrovali obrt, a prije toga su bili u evidenciji nezaposlenih lica Zavoda za zapošljavanje Općine Breza.

Doprinosi za novootvorene obrte će se subvencionirati tri mjeseca od dana obrade zahtjeva i donošenja konačne liste korisnika.

**III KORISNICI PROGRAMA**

Korisnici Programom planiranih sredstava su poduzetnici i obrtnici sa sjedištem na području Općine Breza i čija djelatnost poslovanja je vezana za:

- trgovinske radnje do devet uposlenih, trgovci pojedinci;

-obrtnici (frizerski saloni, obrađivači metala do pet uposlenih-bez primarne proizvodnje, prevoznici, obrti registrovani za turističku djelatnost);

- ugostiteljske radnje (slastičarne, kafići, buregdžinice, i sl.),

- društva ograničene odgovornosti do pet uposlenih.

Pravo na korištenje poticajnih mjera imaju privredni subjekti koji nisu:

a.) raskinuli ugovor o radu sa uposlenicima u periodu od 31.05.2022.godine do

30.06. 2022.godine,(raskidom ugovora se ne smatra ako je uposleniku istekao ugovor o radu zbog isteka vremena na koji je zaključen, ako je uposlenik podnio zahtjev za raskid ugovora, te ako su se ispunili uslovi za penziju);

b.) imaju izmirene obaveze po osnovu poreza i doprinosa za uposlenike zaključeno sa 31.05.2022.godine;

c.) poduzetnici i obrtnici koji obavljaju djelatnost na području Općine Breza, subjekti koji su registrovani i imaju sjedište na području Općine Breza.

**IV POTREBNA DOKUMENTACIJA:**

Uz zahtjev za odobravanje sredstava, korisnik Programa je obavezan dostaviti sljedeću dokumentaciju:

- Ovjerenu kopiju rješenja o registraciji djelatnosti;

- Identifikacioni broj;

- Specifikaciju uz uplatu doprinosa poduzetnika sa prebivalištem u Federaciji BiH (obrazac 2002 za vlasnika ili obrazac 2001 za zaposlenika) za mjesec juni 2022. godine, odnosno za period naveden u poglavlju IV tačka 2. za novootvorene obrte;

- Broj žiro računa otvoren u poslovnoj banci na koji će biti doznačena sredstva.

Naprijed navedeni dokumenti se dostavljaju u ovjerenoj kopiji, koje će prilikom ovjeravanja biti oslobođene od plaćanja Općinske administrativne takse.

**V- OBRADA PRIJAVA**

Komisija Službe za privredu Općine Breza će obraditi prispjele zahtjeve u pogledu ispunjavanja uvjeta, nakon čega će se sačiniti prijedlog Odluke o usvajanju liste korisnika sredstava koji će se subvencionirati i liste podnosioca zahtjeva čije su zahtjevi za subvencioniranje neblagovremeni, nepotpuni ili neosnovani, koja će se dostaviti načelniku na usvajanje.

Odluka o usvajanju liste korisnika sredstava koji će se subvencionirati i lista podnosioca zahtjeva čije su zahtjevi za subvencioniranje neblagovremeni, nepotpuni ili neosnovani, objaviti će se na web stranici Općine Breza (www.breza.gov.ba) i oglasnoj ploči.

**VI – NAČIN PODNOŠENJA PRIJAVA**

Rok za podnošenje prijava je 15 dana od objave Javnog poziva.

Prijava sa prijavnim obrascem i svom potrebnom dokumentacijom propisanom Javnim pozivom, dostavlja se neposredno na protokol Općine Breza (šalter broj 3.) ili putem pošte u zatvorenoj koverti na slijedeću adresu:

**Općina Breza**

Ul. Bogumilska br. 1

71370 Breza

**sa naznakom:**

„NE OTVARATI“ - **Prijava na Javni poziv za podnošenje prijava za odobravanje i**

**dodjelu sredstava prema Programu utroška sredstava subvencije utvrđenih Budžetom općine Breza za 2022. godinu sa kriterijima raspodjele subvencije za razvoj poduzetništva i obrta-konto 614510**

Prijave dostavljene drugim putem, kao i neblagovremene i nepotpune prijave se neće uzimati u razmatranje

Broj: 02/1-03-11-1907-1/22 Pomoćnik načelnika

Breza, 14.07.2022.godine

Hasanspahić Salih